cyanic-selkie/wikianc huggingface dataset:
இந்தியக் குடியரசுத் துணைத் தலைவர் தேர்தல் 1992
இந்தியக் குடியரசுத் துணைத் தலைவர் தேர்தல் 1992 (1992 Indian vice presidential election) என்பது 19 ஆகத்து 1992 அன்று இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்றது. கே. ஆர். நாராயணன், காக்கா ஜோகிந்தர் சிங்கை தோற்கடித்து இந்தியாவின் 9வது துணைக் குடியரசுத் தலைவராகப் பதவியேற்றார். மொத்த வாக்கான 701 வாக்குகளில், நாராயணன் 700 வாக்குகளைப் பெற்றார். சிங் ஒரே ஒரு வாக்கினை மட்டுமே பெற்றார். சங்கர் தயாள் சர்மா குடியரசுத் தலைவர் தேர்தலில் வெற்றி பெற்றதைத் தொடர்ந்து, இத்தேர்தல் நடைபெற்றது.
முடிவுகள்
இந்தியக் குடியரசுத் துணைத் தலைவர் தேர்தல் 1992-முடிவுகள்
மேலும் காண்க
பகுப்பு:இந்தியத் தேர்தல்கள்
கபிலவஸ்து
யுனெஸ்கோ, நேபாள கபிலவஸ்துவை, லும்பினியுடன் சேர்த்து உலக பாரம்பரியக் களமாக அறிவித்துள்ளது.
மேற்கோள்கள்
பகுப்பு:பௌத்த கோயில்கள் பகுப்பு:இந்தியாவில் உள்ள உலக பாரம்பரியக் களங்கள் பகுப்பு:பௌத்த யாத்திரைத் தலங்கள் பகுப்பு:நேபாளம் * பகுப்பு:பண்டைய நகரங்கள்
தேவி (பக்கவழி நெறிப்படுத்தல்)
தேவி என்பது பின்வரும் இடங்களிலும் பயன்படுகிறது.
இடைசெவல்
இடைசெவல் (Idaiseval ) என்பது இந்தியாவின், தமிழ்நாட்டின், தூத்துக்குடி மாவட்டம், கோவில்பட்டி ஊராட்சி ஒன்றியத்தில் அமைந்துள்ள  ஒரு சிற்றூர் ஆகும்.
ஊரின்சிறப்பு
கு. அழகிரிசாமி, கி. ராஜநாராயணன் ஆகிய எழுத்தாளர்கள் இந்த ஊரைச் சேர்ந்தவர்களாவர்களாவர். கி. இராஜநாராயணன் தன் எழுத்துகளில் இந்த ஊரைப்பற்றி, இது கரிசல் பூமி என்றும், இந்த ஊருக்கு கிழக்கே குருமலை என்கிற சஞ்சீவி மலை உள்ளது. இந்த மலையானது அனுமன் சஞ்சீவி மலையை கொண்டுவரும்போது அதில் இருந்து பீய்ந்து விழுந்த ஒரு துண்டாம் என்றும், இந்த ஊரில் மூன்று மொழிகள் பேசும் மக்கள் வாழ்கின்றனர். அவர்கள் ஆந்திரத்தில் இருந்து தெற்கே குடியேறிய தெலுங்கர்கள், கர்நாடகத்தில் இருந்து தெற்கே குடியேறிய கவுடர், தமிழர்களான ஆதி திராவிடர்கள் என்றும் குறிப்பிடுகிறார்.
மக்கள்வகைப்பாடு
இந்த ஊரானது கோவில்பட்டியில் இருந்து 12 கிலோமீட்டர் தொலைவிலும், மாவட்டத்தின் தலைநகரான தூத்துக்குடியில் இருந்து 57 கிலோமீட்டர் தொலைவிலும் மாநிலத் தலைநகரான சென்னையில் இருந்து 602 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 850  வீடுகள் உள்ளன. கிராமத்தின் மொத்த மக்கள் தொகையானது 3024 ஆகும். இதில் ஆண்கள் எண்ணிக்கை 1533, பெண்களின் எண்ணிக்கை 1491 என உள்ளது. மக்களின் கல்வியறிவு விகிதமானது  75.2%   என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தூத்துக்குடி மாவட்டத்திலுள்ள கிராமங்கள்
கோள் தொகுதி
கோள் தொகுதி அல்லது கோட்டொகுதி (planetary system) ஈர்ப்பு விசையால் பிணையப்பட்டுள்ள விண்மீன்கள் அல்லாத பருப்பொருட்களின் தொகுதி ஆகும்; இவை விண்மீன் அல்லது விண்மீன் தொகுதி ஒன்றைச் சுற்றும் சுற்றுப்பாதையிலோ அல்லது அதற்கு வெளியிலோ இருக்கலாம். பொதுவாக ஒன்று அல்லது மேற்பட்ட கோள்கள் கோள் தொகுதியைக் குறிக்கும். இவை கோள் தொகுதி என குறிப்பிடப்பட்டாலும் இவற்றில் குறுங்கோள்கள், சிறுகோள்கள், இயற்கைத் துணைக்கோள்கள், எரிவெள்ளிகள், வால்வெள்ளிகள், கோளியப் பாறைகள் விண்மீன்சூழ் வட்டுக்கள் போன்ற பருப்பொருட்களையும் உள்ளடக்கியதாகும். ஞாயிறும் புவி உள்ளிட்ட பிற கோள்களும் இணைந்து ஞாயிறுக் குடும்பம் எனப்படுகின்றது. சில நேரங்களில் மற்ற கோட்டொகுதிகள் புறவெளிக் கோட்டொகுதி (exoplanetary system) எனக் குறிப்பிடப்படுகின்றன.
சிதைக்கூள வட்டுக்களும் பொதுவாக தொகுதியின் அங்கமாக இருக்கும். இருப்பினும் மீச்சிறிய பருப்பொருட்களை கவனித்து வருவது கடினமாகும்.
வானுயிரியலில் இக்கோட்டொகுதிகளில் உள்ள உயிரினங்களின் வாழ்தகமைக் கோள்கள் குறித்த ஆர்வம் குறிப்பானதாக உள்ளது; புவியைப் போல மேற்பரப்பில் நீர்ம நீர் உள்ள கோள்களுக்கானத் தேடல் தொடர்கிறது.
ஞாயிற்றுமையக் கருதுகோள்
வரலாற்றில், ஞாயிற்றுமையக் கருதுகோள் (அண்டத்தின் மையமாக ஞாயிறைக் கருதும் கருத்து) எதிராக புவிமையக் கருதுகோள் (புவியை மையமாகக் கொண்ட கருத்து) இருந்து வந்துள்ளது.
ஞாயிறை மையமாகக் கொண்ட ஞாயிற்றுமைய சூரியக் குடும்பத்தைக் குறித்து  தொன்மை இந்தியாவின் வேத இலக்கியத்தில் முதலில் குறிப்பிடப்பட்டுள்ளது. நவகோள்கள் வழிபாட்டிலும் சூரியன் நடுவில் அமைக்கப்பட்டு வழிபடப்படுகிறார். ஆரிய பட்டரின் ஆர்யபட்டியத்தில் ஞாயிற்றுமையக் கருதுகோள் குறிப்பிடப்பட்டுள்ளதாக சிலர் புரிந்து கொண்டுள்ளனர்.
மேற்கு, கிரேக்க வானியலில் இக்கருதுகோளை முதலில் முன்மொழிந்ததாக கி.மு மூன்றாம் நூற்றாண்டைச் சேர்ந்த அரிசுட்டார்க்கசு கருதப்படுகிறார். ஆனால் அரிசுட்டார்க்கசு காலத்திய மற்ற வானியலாளர்கள் இதனை ஆதரிக்கவில்லை.
ஞாயிற்றுக் குடும்பம் கண்டுபிடிப்பு
1543இல் நிக்கோலாஸ் கோப்பர்னிக்கஸ் பதிப்பித்த நூலே முதன்முதலாக கணிதப்படி  ஞாயிறை மையமாகக் கொண்ட மோட்டொகுதி முன்கூட்டியுரைத்தது. 17ஆம்-நூற்றாண்டில் தொடர்ந்து கலீலியோ கலிலி, யோகான்னசு கெப்லர், ஐசாக் நியூட்டன் ஆகியோரின் இயற்பியல் ஆய்வுகளையும் புரிதல்களையும் அடுத்து இக்கருதுகோள் ஏற்கப்படலாயிற்று. இதன் மூலம் புவி சூரியனைச் சுற்றுவதும் ஏனைய கோள்களும் புவியைப் போன்ற அதே இயற்பியல் விதிகளால் இயக்கப்படுவதும் உறுதியாக்கப்பட்டது.
புறவெளிக் கோட்டொகுதியைக் குறித்த ஊகங்களும் புத்தாய்வுத் தேடலும்
16ஆம் நூற்றாண்டில் இத்தாலிய மெய் நூலறிஞர் கியோர்டானோ புரூணோ தான் துவக்கத்தில் கோப்பர்னிகசின் கருதுகோளை ஏற்றுக்கொண்டவராவார். இவரே மேலும் நிலையான விண்மீன்களும் ஞாயிறை ஒத்தவை என்றும் அவற்றைச் சுற்றியும் கோள்கள் சுற்றக்கூடிய வாய்ப்பு உள்ளதென்றும் ஊகித்தார். இக்கூற்றுகளுக்காக 1600இல் உரோமானியக் கடும் விசாரணைக்குப் பிறகு உயிருடன் எரிக்கப்பட்டார்.
18ஆம் நூற்றாண்டில் இதே கருத்தை ஐசாக் நியூட்டன் தனது "ஜெனரல் இசுக்கோலியம்" கட்டுரையில் முன்வைத்துள்ளார்; இது பிரின்சிப்பியா நூலின் இறுதியில் இணைக்கப்பட்டுள்ளது. ஞாயிறின் கோள்களுடன் ஒப்பிட்டு "நிலையான விண்மீன்கள் ஏதேனும் தொகுதிக்கு மையமாக இருந்தால் அவையும் இதே போலவே வடிவமைக்கப்பட்டிருக்கும்.
நியூட்டனின் கருத்துக்கள், போதிய சான்றுகள் கிடைக்கப்பெறாவிடினும், 19ஆம், 20ஆம் நூற்றாண்டுகளில் வலுபெற்றன. இவற்றின் இருப்பை வானியலாளர்கள் உறுதிப்படுத்தும் நீண்ட காலத்துக்கு முன்னரே இது குறித்தும் புறக்கோட்டொகுதி உயிரினங்கள் குறித்தும்  விரிவான ஆராய்ச்சிகள் மேற்கொள்ளப்பட்டன.
புறவெளிக் கோட்டொகுதிகளின் கண்டுபிடிப்பு
{{legend|#0000ab|ஆரைவேகம்}} {{legend|#00ab00|கடப்பு}}
{{legend|#abab00|நேரம்}} {{legend|#ab0000|நேரடி கண்டறிதல்}} {{legend|#ab5500|ஈர்ப்புவிசை குறுத்தோற்றுரு}}
]] புறக்கோள் ஒன்று முதன்முதலாக கண்டறியப்பட்டது 1992இல் ஆகும்; துடிவிண்மீன் PSR B1257+12 சுற்றிப் பல நிலப் பரும கோள்கள் அந்தாண்டு கண்டுபிடிக்கப்பட்டன. முதன்மை ஒளிர்வுப்பட்டை விண்மீன் ஒன்றின் புறக்கோள்கள் முதலில் 1995இல் தான் உறுதிசெய்யப்பட்டன. விண்மீன் வகைப்பாடு 51 பெகாசியைச் சுற்றி நான்கு நாள் சுற்றுப்பாதையில் பெருங்கோள் 51 பெகாசி பி இருப்பது கண்டறியப்பட்டது. அதன்பிறகு அடிக்கடி புதிய கோள் தொகுதிகளும் புறக்கோள்களும் கண்டு பிடிக்கப்பட்டு வருகின்றன. புறக்கோள்களை கண்டறியும் நுட்பங்களில் ஏற்பட்டுள்ள மேம்பாடுகளால் இது சாத்தியமாயிற்று. கெப்லர் திட்டம் போன்ற புறக்கோள்களைக் கண்டுபிடிக்கவென்றே விண்வெளித் திட்டங்கள் தீட்டப்பட்டதும் ஒரு காரணமாக அமைந்தது.
காரா குலாகு
எனினும் குயுக் கானுக்குப் பிறகு பதவிக்கு வந்த மோங்கே கானுக்கு ஒக்தாயி குடும்ப உறுப்பினர்களை ஒழித்துக்கட்டுவதில் உதவிகரமாக இருந்ததால் காரா குலாகு ககானின் விருப்பத்திற்குரியவர் ஆனார். காரா குலாகுவிற்குச் சகதாயி கானரசின் கானாக மீண்டும் பதவி வழங்கப்பட்டது. எனினும் தனது நாட்டிற்குத் திரும்பும் முன்னரே இவர் இறந்தார். இவரது மனைவியான ஒர்கானா கதுன் பிரதிநிதியாகச் செயல்படமோங்கே அனுமதி அளித்தார். காரா குலாகுவிற்குப் பிறகு அவரது மகன் முபாரக் ஷா ஆட்சிக்கு வந்தார்.
உசாத்துணை
பகுப்பு:1252 இறப்புகள் பகுப்பு:சகதாயி கான்கள்
புத்தாயிரம் விளையாட்டரங்கம்
புத்தாயிரம் விளையாட்டரங்கம் (Millennium Stadium) என்பது வேல்ஸ் நாட்டின் தேசிய விளையாட்டரங்கம் ஆகும். இது கார்டிஃப் நகரில் அமைந்துள்ளது. விளம்பர ஆதரவு காரணங்களுக்காக பிரின்சிபாலிட்டி விளையாட்டரங்கம் (Principality Stadium) என்று அழைக்கப்படுகிறது. 1999-ஆண்டு ரக்பி உலகக் கோப்பையை நடத்தும் பொருட்டு இவ்விளையாட்டரங்கம் கட்டப்பட்டது. பெரும்பாலும் ரக்பி போட்டிகளுக்காக பயன்படுத்தப்படும் இவ்வரங்கம் கால்பந்து, இசைநிகழ்ச்சிகள் போன்ற பெருந்திரள் மக்கள் வரத்துடைய முக்கிய நிகழ்வுகளையும் நடத்தப் பயன்படுத்தப்படுகிறது. இங்கிலாந்தின் வெம்ப்ளி அரங்க புனரமைப்புக் காலகட்டத்தில் எஃப் ஏ கோப்பை இறுதிப் போட்டிகள் இவ்விளையாட்டரங்கிலேயே நடத்தப்பெற்றன. இவ்வரங்கம் மூடக்கூடிய கூரையைக் கொண்டதாகும்.
2016-17ஆம் ஆண்டுக்கான யூஈஎஃப்ஏ வாகையர் கூட்டிணைவு இறுதிப் போட்டி இவ்விளையாட்டரங்கில் நடத்தப்பட உள்ளது.
உசாத்துணைகள்
பகுப்பு:ஐக்கிய இராச்சியத்தில் விளையாட்டு பகுப்பு:வேல்சில் விளையாட்டு
அடுக்குச் சார்பு
கணிதத்தில் அடுக்குச் சார்பு (power function) என்பது f(x)=x^p வடிவிலமைந்த ஒரு சார்பு. இதிலுள்ள p ஒரு மாறிலி; x ஒரு மாறி. பொதுவாக, p இன் மதிப்புகள் நேர் மற்றும் எதிர் முழு எண்களாகவோ அல்லது முழுஎண்கள் போன்ற பிறவகையான எண்களாகவோ இருக்கலாம். இயற்கணிதம், முன்-நுண்கணிதம் ஆகியவற்றில் பயன்படும் அடிப்படைக் கருத்துருவாக அமையும் அடுக்குச் சார்புகள், பல்லுறுப்புக்கோவைகளின் அமைப்புக்கு உதவுகின்றன.
அடுக்குச் சார்பின் பொதுவடிவம்:
அற்ப வகைகள்
c=0 எனில்:
c=1, p=0 எனில்:
c=1, p=1 எனில்:
p \ge 2 ஆகவுள்ள முழுஎண் மதிப்புகளுக்கு
எனில் p இன் மதிப்பு ஒற்றையெண் அல்லது இரட்டையெண் என்பதைப் பொறுத்து இருவகையான சார்புக் குடும்பங்கள் கிடைக்கின்றன.
அனைத்து இரட்டை அடுக்குச் சார்புகளின் வரைபடங்களின் வடிவங்களும் பொதுவாக y=x^2 இன் வளைவரையின் வடிவைக் கொண்டிருக்கும் (படம் 2). மேலும் p இன் மதிப்புக் அதிகரிக்க, அதிகரிக்க வரைவளையின் நடுப்பகுதி தட்டையாகும். இத்தகைய சமச்சீர் கொண்ட சார்புகள் இரட்டைச் சார்புகளெனப்படும்.
p ஒற்றையெண்ணாக இருக்கும்போது x இன் நேர்மதிப்புகளிலிருந்து x இன் எதிர்மதிப்புகளுக்கு f(x) இன் அணுகுதன்மை எதிர்மறையாகிறது.
அனைத்து ஒற்றை அடுக்குச் சார்புகளின் வரைபடங்களின் வடிவங்களும் பொதுவாக y=x^3 இன் வளைவரையின் வடிவைக் கொண்டிருக்கும் (படம் 1). மேலும் p இன் மதிப்புக் அதிகரிக்க, அதிகரிக்க வரைவளையின் நடுப்பகுதி தட்டையாகும். இத்தகைய சமச்சீர் கொண்ட சார்புகள் ஒற்றைச் சார்புகளெனப்படும்.
p < 0 ஆகவுள்ள முழுஎண் மதிப்புகளுக்கு
எனில், f(x) இன் வளைவரை [அதிபரவளைவு]] வடிவிலமையும். நேர் முழுஎண்களுக்கு போலவே இவ்வகையிலும் p இன் மதிப்புகள் ஒற்றை அல்லது இரட்டையெண்ணாக இருப்பதைப் பொறுத்து f(x) இன் வரைபடம் இருவிதமான குடும்பமாக இருக்கும். எனினும் p இன் மதிப்புகள் ஒற்றை அல்லது இரட்டையெண்ணாக இருப்பதைக் கணக்கில் கொள்ளாமலும், x இன் மதிப்புகள் நேர் அல்லது எதிரெண் என எதுவாக இருந்தாலும், x இன் மதிப்புகள் பெரிதாகப் பெரிதாக இச்சார்பின் வளைவரைக் குடும்பங்கள் 0 ஐ அணுகும். x=0 ஐ வளைவரைகள் வலமிருந்து அல்லது இடமிருந்து அணுகும் திசைப்போக்கு வேறுபடும்.
மேற்கோள்கள்
பகுப்பு:அடிப்படை சிறப்புச் சார்புகள் பகுப்பு:பகுமுறைச் சார்புகள்
மன்பிரீத் சிங்
மன்பிரீத் சிங் (Manpreet Singh) (பிறப்பு: 26 ஜூன் 1992) ஓர் இந்திய வளைதடிபந்தாட்ட வீரர் ஆவார். இவர் களத்தில் பிந்தரை இருப்பில் விளையாடுகிறார். இவர் தன் 19 ஆம் அகவையில் இந்தியா சார்பில் விளையாடினார். மேலும் 2014 இல் இந்தியா சார்பில் கோடைக்கால ஒலிம்பிக் விளையாட்டுகளில் கலந்துகொண்டார். இவர் அங்கு ஆசிய இளைஞர் விளையாட்டக்காரராக அறிவிக்கப்பட்டார். இவர் 2016 கோடைக்கால ஒலிம்பிக் இந்திய விளையாட்டுக் குழுவில் தேர்வு செய்யப்பட்டார்.
வெளி இணைப்புகள்
பகுப்பு:1992 பிறப்புகள் பகுப்பு:வாழும் நபர்கள் பகுப்பு:இந்திய வளைதடிபந்தாட்ட வீரர்கள் பகுப்பு:இந்திய ஒலிம்பிக் வளைதடிபந்தாட்ட வீரர்கள் பகுப்பு:Rio Olympic Editathon 2016
குசால்நகர்
குசால்நகர் கர்நாடக மாநிலத்தின் குடகு மாவட்டத்திலுள்ள ஓர் நகராகும். இது காவிரி கரையின் ஓரமாக அமைந்துள்ளது. ஹாரங்கி அணையானது குசால்நகரிலிருந்து 6 கிமீ தொலைவில் அமைத்துள்ளது. திபெத்திய அகதிகளின் முகாம் குசால்நகருக்கு அருகில் பைலகுப்பே (Bylakuppe) என்ற இடத்தில் அமைந்துள்ளது. இங்குள்ள பௌத்த மடம் 1972 ல் கட்டப்பட்டது. இங்கு பல பௌத்த கோயில்கள் உள்ளன, அதில் தங்க கோயில் புகழ்வாய்ந்தது. இம்மடம் & பல பௌத்த கோயில்கள் அமைந்துள்ளதால் பைலகுப்பேவுக்கு நிறைய சுற்றுலா பயணிகள் வருகின்றனர்.
பகுப்பு:கர்நாடக மாநிலத்திலுள்ள ஊர்களும் நகரங்களும் பகுப்பு:குடகு மாவட்டம்
அரபு அல்லாத சஹாபாக்களின் பட்டியல்
அரபு அல்லாத சஹாபாக்களின் பட்டியலில் இஸ்லாமிய தீர்க்கதரிசி முஹம்மதுவின் அசல் சஹாபாக்களில் அரேபியர் அல்லாதவர்களும் அடங்குவர். முஹம்மது அரேபியர்களிடமிருந்தும், பல்வேறு பழங்குடியினரிடமிருந்தும் பல பின்பற்றுபவர்களைக் கொண்டிருந்தார். இருப்பினும், அவர் பல அரேபியர் அல்லாத சஹாபாக்களைக் கொண்டிருந்தார், பல்வேறு இனங்களைச் சேர்ந்தவர்கள். இந்த அரேபியர் அல்லாதவர்களில் சிலர் முஹம்மதுக்கு மிகவும் பிரியமான மற்றும் விசுவாசமான நபர்களாக இருந்தனர். முஹம்மது மற்றும் இஸ்லாத்தின் அசல் பின்பற்றுபவர்களில் இந்த அரேபியர் அல்லாதவர்களைச் சேர்ப்பது இஸ்லாத்தின் செய்தியின் உலகளாவிய தன்மையைக் குறிக்கிறது.
ஜார்ஜ் சி. மெக்விட்டி
thumb|ஜார்ஜ் மெக்விட்டி உருவப்படம் ஜார்ஜ் குன்லிப் மெக்விட்டி(George Cunliffe McVittie) FRSE  (1904 - 1988) ஒரு பிரித்தானியக் கணிதவியலாளரும் அண்டவியலாளரும் ஆவார். கதிரலை வானியலுக்கான அவரது பங்களிப்புகளுக்காக அவர் மிகவும் பெயர்பெற்றார்.
வாழ்க்கை.
மெக்விட்டி 1904 ஆம் ஆண்டு ஜூன் 5 ஆம் தேதி துருக்கியில் உள்ள சுமிர்னாவில் பிறந்தார், அங்கு அவரது தந்தை பிராங்க் எசு. மெக்விட்டீ ஒரு வணிகர். அவரது தாயார் எமிலி கரோலின் வெபர் கிரேக்கத்தில் வசித்து வந்தார், ஆனால் பிரித்தானியக் கால்வழியைச் சேர்ந்தவர். ஜார்ஜ் பிரெஞ்சு, ஆங்கிலம் ஆகிய இருமொழிகளிலிலும் வளர்ந்தார்.
1923 முதல் எடின்பர்க் பல்கலைக்கழகத்தில் கணிதமும் இயற்பியலும் பயின்றார். பின்னர் அவர் கேம்பிரிட்ஜ் கிறித்து கல்லூரிக்குச் சென்றார், அங்கு அவர் பேராசிரியர் ஆர்த்தர் எடிங்டனின் கீழ் முனைவர் பட்டம் பெற்றார். 1930 முதல் 1934 வரை இலீட்சு பல்கலைக்கழகத்தில் உதவி விரிவுரையாளராகவும், 1933 முதல் 1933 வரை எடின்பர்க் பல்கலைக்கழகத்தில் விரிவுரையாளாகவும் , 1936 முதல் 1958 வரை  இலண்டன் கிங்சு கல்லூரி பல்கலைக்கழகத்திலசூயர் விரிவுரையாளராகவும் இருந்தார். 1933 இல்  அரசு வானியல் கழகத்தின் உறுப்பினராகத் தேர்ந்தெடுக்கப்பட்டார். இரண்டாம் உலகப் போரின் போது அவர் வானிலையியலில் பணியாற்றினார், இது வானிலை ஆய்வு வெளியீடுகளுக்கும் வழிவகுத்தது.
1943 ஆம் ஆண்டில் அவர் எடின்பர்கு அரசு கழகத்தின் ஆய்வுறுப்பினராசுத் தேர்ந்தெடுக்கப்பட்டார். டேவிடு கிப், ஐவர் எதரிங்டன்,  இராபர்ட் சுலாப், அலெக்சாந்தர் ஐத்கன் ஆகியோர்  இவரை முன்மொழிந்தனர். 1948 முதல் இலண்டன் அரசி மேரி கல்லூரியில் பேராசிரியராக இருந்தார்.
பின்னர் 1952 முதல் 1972 வரை அமெரிக்காவில் அர்பானா - சாம்பெயின் இல் உள்ள இல்லினாய்சு பல்கலைக்கழகத்தில் பேராசிரியராக பணியாற்றினார், அங்கு அவர் ஒரு சிறிய வானியல் துறையை உருவாக்கினார். இது நாட்டின் முன்னணி வானியல் துறைகளில் ஒன்றாகும். 1962 மற்றும் 1970 ஆம் ஆண்டுகளில் அவருக்கு குகென்கெய்ம் ஆய்வுநல்கைகள் வழங்கப்பட்டன. அவரது நிர்வாகத் திறனால் இவர் அமெரிக்க வானியல் கழகத்தின் செயலாளராக ஆனார்.
1972 முதல் 1988 வரை கேன்டர்பரியில் உள்ள கென்ட் பல்கலைக்கழகத்தில் தகைமைப் பேராசிரியராக பணியாற்றினார், அங்கு 1985 இல் தகைமை முனைவர் பட்டம் பெற்றார்.
புகழ்மரபு
2417 மெக்விட்டி என்ற சிறுகோள் அவரது நினைவாகப் பெயரிடப்பட்டது. மிச்சிகனில் உள்ள திரெய்தன் பிளைன்சில் உள்ள ஜார்ஜ் சி. மெக்விட்டி தொடக்கப்பள்ளியும் அவரது நினைவாகப் பெயரிடப்பட்டது.
குடும்பம்.
1934 ஆம் ஆண்டில் மெக்விட்டி ஜான் சுட்டிராங் ,FRSE(1868 - 45). இன் மகளான மில்ட்ரெடு பாண்டு சுட்டிராங்கை மணந்தார் (1906 - 85)
பிற இணைப்புகள்
MAH Maccallum:Gorge Cunliffe McVittie (1904 - 1988மரசு வானியல் கழகத்தின் காலாண்டு இதழ் தொகுதி 30 1989 pp 119 - 122
வெளி இணைப்புகள்
பகுப்பு:எடின்பரோ பல்கலைக்கழக முன்னாள் மாணவர்கள் பகுப்பு:பிரித்தானிய அண்டவியலாளர்கள் பகுப்பு:1988 இறப்புகள் பகுப்பு:1904 பிறப்புகள் பகுப்பு:அண்டவியலாளர்கள் பகுப்பு:பிரித்தானிய இயற்பியலாளர்கள்
சொர்ணவதி ஆறு
சொர்ணவதி ஆறு காவிரியின் துணை ஆறுகளில் ஒன்றாகும். இது கர்நாடகத்தின் நசுருர் மலைப்பகுதியில் தோன்றி 88 கிமீ ஓடிப் பின்னர் காவிரியில் கலக்கிறது. இது 1,787 சதுர கிமீ நீர்பிடிப்பு பகுதியை கொண்டுள்ளது. இதன் குறுக்கே அட்டிகுலிபுரா (Attigulipura) என்ற இடத்தில் அணை கட்டப்பட்டுள்ளது. இவ்வணையானது சாம்ராஜ்நகர் வட்டத்தில் உள்ளது. இது சிக்கஹொலே நீர்த்தேக்கத் திட்டத்திலிருந்து 3 கிமீ தொலைவில் அமைந்துள்ளது. அணை திட்டமிடப்பட்டபோது எதிர்பார்த்த அளவு தற்போது நீர்வரத்து இல்லாததால் சிக்கஹொலே நீர்த்தேக்கத்திலிருந்து உபரி நீர் சொர்ணவதி அணைக்கு 2.8 கிமீ நீளமுடைய கால்வாய் மூலம் கொண்டு வரப்படுகிறது.
சொர்ணவதி என்னும் ஆற்றைச் சிலப்பதிகாரம் பொன்னி என்னும் தூய தமிழ்ப்பெயரால் குறிப்பிடுகிறது. 'பொன்படு நெடுவரை'ப் பகுதியில் இது தோன்றுவதால் இதற்குப் பொன்னி என்று பெயர். சங்ககாலப் புலவர் ஆவூர் மூலங்கிழார் பாடல் (புறநானூறு 166) இதனைத் தெளிவுபடுத்துகிறது.
உசாத்துணை
பகுப்பு:கர்நாடக ஆறுகள் பகுப்பு:காவிரியின் துணை ஆறுகள்
யோனி, இந்து சமயம்
thumb|[[இலிங்கம்|லிங்கத்தின் சக்தி பாகமான யோனியைக் காட்டும் பகுதி]]
thumbnail|right|[[வியட்நாம்|வியட்நாமில் கண்டெடுக்கப்பட்ட கருங்கல் இலிங்கம் அற்ற யோனி]]
சைவ சமயத்தில், சிவபெருமானின் துணைவியாக சக்தி கருதப்படுகிறார்.
யோனி மற்றும் லிங்கத்தின் ஒன்றிப்பே படைப்பு, இருப்பு, மற்றும் மீளுருவாக்கம் ஆகியவற்றின் நித்திய செயல்முறையை பிரதிபலிக்கிறது.
இந்தியச் சமயங்களில்
thumbnail|right|[[இலிங்கம்|லிங்கத்துடன் கூடிய யோனி, வியட்நாம்]]
இந்து சமயத்தில் அனைத்துப் பிரபஞ்சங்களின் இயக்கத்திற்கும், உயினரினங்களின் படைப்பிறகும் காரணமாக யோனி, சக்தியின் பிரதிநிதியாக கருதப்படுகிறது. இந்து தத்துவத்தும் கூறும், தாந்திரீகத்தின்படி, யோனியே அனைத்து உயினக்களின் தோற்றத்திற்கு காரணமாகும்.
இந்து தொன்மவியல் கூற்றின்படி, பிரபஞ்சத்தில் உள்ள 8.4 மில்லியன் யோனிகளில், மனித யோனியும் ஒன்றாகும்.
நற்கர்மம் செய்தவர்களே மனித யோனியில் பிறக்கின்றனர். பிறர் விலங்குகள், தாவரங்கள் மற்றும் இராட்சத யோனியில் பிறக்கின்றனர். பிறவிச்சுழற்சியிலிருந்து விடுதலை பெற்றவர்களே பிறவாப்பெருநிலை அடைகிறார்கள்.
யோனி வழிபாடு
அசாம் மாநிலத்தில் சூன் மாதத்தில் சாக்தர்கள், பூமியின் வளமைக்காக நான்கு நாட்கள் கொண்டாடப்பட்ம் அம்புபச்சி திருவிழாவின் போது காமாக்கியா அம்மனை யோனி வடிவத்தில் வழிபடுகின்றனர். thumbnail|கருங்கல்லில் செதுக்கப்பட்ட நாகத்துடன் கூடிய யோனி, கிழக்கு ஜாவா, இந்தோனேசியா
தொல்லியலில்
கிமு 1600 ஆண்டுகளுக்கு முந்தைய அரப்பா – மொகெஞ்சதாரோ தொல்லியல் களங்களில், இலிங்கம் - யோனி வடிவச் சிற்பங்கள் கண்டுபிடிக்கப்பட்டதால், சிந்து வெளி நாகரீக மக்கள் இலிங்க வழிபாட்டுடன், யோனி வழிபாட்டினை மேற்கொண்டனர் என அறியப்படுகிறது.
பிற பயன்பாடுகள்
thumb|யோகக் கலையின் போது, பயன்படுத்தும் யோனி முத்திரை
அனைத்துலக விண்வெளி நிலையம்
thumb|250px|right|அனைத்துலக விண்வெளி நிலையம்- ஆகஸ்ட் 7, 2005ல் எடுத்த படம் அனைத்துலக விண்வெளி நிலையம் என்பது விண்ணிலே நம் நில உருண்டையைத் தாழ்-புவி சுற்றுப்பாதையில் (low-earth orbit) சுற்றிவரும் ஒரு செயற்கை விண்நிலையம். பன்னாட்டு மக்கள் ஒன்றாக உழைத்து உருவாக்கி வரும் ஒரு விண்வெளி நிலையம். இதனை ஆங்கிலத்திலே International Space Station (ISS) என்பர். இந்த அனைத்துலக விண்வெளி நிலையம் (முதலெழுத்துச் சுருக்கமாக தமிழில் அ.வி.நி.), நிலவுருண்டையில் இருந்து 360 கி.மீ உயரத்திலே, காற்று(வளி) மண்டலத்தைத் தாண்டி உள்ள புற வெளியிலே, 92 மணித்துளிகளுக்கு ஒருமுறை நில உருண்டையச் சுற்றி வருகின்றது. நவம்பர் 1998ல் நிறுவப்பட்ட பின் 2005ஆம் ஆண்டு சூன் மாதம் வரையிலுமே சுமார் 37,500 தடவைக்கும் மேலாக உலகைச் சுற்றி வந்துள்ளது.
இந்த அவநியை உருவாக்கியது ஒரு பெரும் பொறியியல் வெற்றி. இந்நிலையத்தை 2011ஆம் ஆண்டுக்குள் முற்றிலுமாக கட்டிமுடிக்கலாம் என்று நம்பப்படுகின்றது. இந்நிலையத்தை இயக்கவும், பழுது பார்க்கவும் ஆய்வுகள் நடத்தவும் எப்பொழுதும் இரண்டு பேர் இருப்பர். நவம்பர் 2, 2000ல் இருந்து யாரேனும் 2 பேர் இருந்து வந்திருக்கிறார்கள். இந்நிலையத்தை இயக்கத்தேவையான எல்லாப் பொருட்களையும், கட்டுமானப் பொருட்கள் முதற்கொண்டு எல்லாவற்றையும், பூமியில் இருந்து விண்ணூர்தி வழியாக எடுத்துச் செல்லவேண்டும். இப்பெரும் பன்னாட்டுக் கூட்டு முயற்சியில் பங்கு கொள்ளும் நிறுவனங்கள் யாவை என்றால், அமெரிக்காவின் நாசா (NASA), உருசிய கூட்டாட்சி விண்வெளி நிறுவனம், ஐரோப்பிய விண்வெளி நிறுவனம்,சப்பானிய வான் விண்வெளி வெளித்தேடல் நிறுவனம், கனடா விண்வெளி நிறுவனம் ஆகும். இவையன்றி, பிரேசில் விண்வெளி நிறுவனமும் இத்தாலிய விண்வெளி நிறுவனமும் பல்வேறு நிலைகளில் பங்கு கொள்ளுகின்றன.
இந்த அவநியில் பன்னாட்டைச் சேர்ந்த பலர் சென்று இருந்து திரும்பி இருக்கிறார்கள். வியப்பூடும் விதமாக, பொது மக்களில் மூன்று பேரும் சுற்றுலாப் பயணமாக சென்று திரும்பியுள்ளார்கள். thumb|200px|right|உருசியர் கிரி்க்காலேவ் அவிநியில் thumb|left|250px|கொலம்பியா விண்ணூர்தி புறப்பாடு thumb|150px|right|அவிநி அடையாளப்பட்டை
பயன்பாடு
பூமியில் மனிதர்களால் அடைய முடியாத ஈர்ப்பு விசையில்லா நிலையை அ.வி.நி. அமைத்துத் தருகிறது. அத்தகைய நிலையில் செய்ய வேண்டிய ஆராய்ச்சிகளுக்கு இது பெருந்துணையாக உள்ளது. அ.வி.நி. இல்லையெனில் இந்த ஆய்வுகளை ஆளில்லா விண்கலங்கள் மூலமே செய்திருக்க முடியும். அதற்கு செலவு அதிகமாவதுடன் மனிதர்களால் அருகில் இருந்து கண்காணிக்க இயலாது. ஒவ்வொரு ஆய்வுக்கும் வெவ்வேறு வானூர்திகளையும் விண்வெளி வீரர்களையும் அனுப்பும் முறையை இது மாற்றியுள்ளது. அறிஞர்கள் தரைக்கட்டுப்பாட்டு நிலையத்தில் இருந்தே ஆய்வின் முடிவுகளை தெரிந்து கொள்ளலாம். மேலும் தேவைப்படும் மாற்றங்களையும் இங்கிருந்தே செய்வதற்கு அ.வி.நி. வாய்ப்பளிக்கிறது. இங்கு செய்யப்படும் ஆய்வுகள் பொதுவாக விண்-உயிரியல், வானியல், வான்-மருந்தியல் மற்றும் உயிர்-அறிவியலை சார்ந்தே இருக்கின்றன.
ரஷ்யாவின் விலகல் அறிவிப்பு
இந்த சர்வதேச விண்வெளி நிலையத் திட்டத்தில் 2020 ஆம் ஆண்டிற்குப் பின்னர் தான் பங்கு கொள்ளப் போவதில்லையெனெ ரஷ்யா அறிவித்துள்ளது.
அவிநியின் அமைப்பு
thumb|450px|right|அனைத்துலக விண்வெளி நிலையத்தின் அமைப்பு
வெளி இணைப்புகள்
பகுப்பு:விண்வெளி நிலையங்கள் பகுப்பு:வானியல்
கிரக்கத்தோவா
கிரக்கத்தோவா (Krakatoa, இந்தோனீசீயம்: Krakatau) என்பது ஓர் எரிமலைத் தீவாகும். இது சாவகத்துக்கும் சுமாத்திராவுக்கும் இடையில் உள்ள சுந்தா நீரிணையில் அமைந்திருக்கிறது. தீவுக் கூட்டத்துக்கும், அதன் முக்கிய தீவுக்கும் அதன் எரிமலைக்கும் கிரக்கத்தோவா என்ற பெயரே வழங்கி வருகிறது. இது வரலாற்று ரீதியாக பல முறை வெடித்திருப்பதாகப் பதியப்பட்டுள்ளது. இதன் பெரும் வெடிப்பு 1883 ஆம் ஆண்டில் ஆகஸ்ட் 26 - 27 இல் இடம்பெற்றது. இதுவே அண்மைக் காலத்தில் இடம்பெற்ற பெரும் எரிமலைக் குமுறல்களில் பெரும் அழிவைத் தந்தது எனக் கருதப்படுகிறது. இதன் தாக்கம் 200 மெகாதொன் டி.என்.டி அளவுக்கும், ஹிரோஷிமாவில் வீசப்பட்ட சின்னப் பையன் என்ற அணுகுண்டின் தாக்கத்தின் 13,000 மடங்கு அதிகமானது எனவும் கருதப்படுகிறது,.
250px|thumb|left|சுந்தா நீரிணை 1883 குமுறலில் 25 கன கிலோமீட்டர் அளவு பாறைகள், தூசு, மாக்கல் (pumice) என்பன வீசப்பட்டன. இக்குமுறலின் ஒலி 3,110 கிமீ தூரத்தில் உள்ள ஆஸ்திரேலியாவின் பேர்த் நகரம் வரையும், 5,000 கிமீ தூரத்தில் மொரீசியஸ் வரையும் கேட்டது. மொத்தம் 165 கிராமங்களும் நகரங்களும் அழிந்தன. குறைந்தது 36.417 பேர் கொல்லப்பட்டனர். இக்குமுறலை அடுத்து சுனாமி அலைகளும் கிளம்பி பலத்த சேதத்தை உண்டு பண்ணியது.
கிரக்கத்தோவா தீவின் மூன்றில் இரண்டு பகுதிகள் இந்த எரிமலைக் குமுறலினால் அழிந்தன. 1927 ஆம் ஆண்டு எரிமலைக் குமுறல்களை அடுத்து இங்கு அனாக் கிரக்கத்தோவா என்ற புதிய தீவு உருவானது. இது கிட்டத்தட்ட 2 கிமீ ஆரையும் கடல் மட்டத்தில் இருந்து 200 மீட்டர் உயரமும் கொண்டுள்ளது.
வெளி இணைப்புகள்
பகுப்பு:இந்தோனேசியா பகுப்பு:எரிமலைகள் பகுப்பு:எரிமலைத் தீவுகள்
ஒய். என். சுக்தாங்கர்
யஷ்வந்த் நாராயண் சுக்தங்கர், (இந்தியப் பேரரசின் ஒழுங்கு) (1897 – ?) ஒரு இந்திய அரசு ஊழியர் ஆவார். இந்தியாவின் இரண்டாவது அமைச்சரவை செயலாளராகவும் ஒடிசாவின் முன்னாள் ஆளுநராகவும் இருந்தார்.
தொழில்
இவர் 1921இல் இந்தியாவின் சொந்த அலுவலர் தொகுதியின் இந்தியக் குடிமைப் பணியில் உறுப்பினராக இருந்தார். அவர் இரண்டாம் உலகப் போரின்போது இந்திய அரசாங்கத்தால் அமைக்கப்பட்ட சிறப்பு அரசு ஊழியர்களைக் கொண்ட நிதி மற்றும் வணிகக் குழுவின் ஒரு பகுதியாக இருந்தார். இவர், பண்ணாட்டு வணிகத்தில் நிபுணராகவும் இருந்தார். மேலும் இவர் வர்த்தக மற்றும் கைத்தொழில் அமைச்சகத்தில் செயலாளராகவும்,  இந்திய அமைச்சரவைச் செயலாளராகவும் 1953 மே 14 முதல் 1957 சூலை 31 வரை பணியாற்றினார். இந்தியாவின் இரண்டாம் ஐந்தாண்டு திட்டத்தை வகுத்த இந்திய திட்ட ஆணையத்தின் செயலாளராகவும் பணியாற்றினார்.
ஆளுநர்
அமைச்சரவை செயலாளராக ஓய்வு பெற்ற பின்னர், இவர் ஒடிசாவின் ஆளுநராக நியமிக்கப்பட்டார். இவர் 1957 சூலை 31 முதல் 1962 செப்டம்பர் 15 வரை பணியாற்றினார்.
வெளி இணைப்புகள்
பகுப்பு:ஒடிசா ஆளுநர்கள் பகுப்பு:1897 பிறப்புகள்
யாப்பிலக்கணம்
யாப்பிலக்கணம் என்பது செய்யுள் எழுதுவதற்குரிய இலக்கணத்தைக் குறிக்கும். யாத்தல் என்னும் சொல் கட்டுதல் என்னும் பொருளை உடையது. எழுத்து, அசை, சீர், தளை, அடி, தொடை ஆகிய உறுப்புகளை ஒருசேரக் கட்டி அமைப்பது என்னும் பொருளிலேயே செய்யுள் யாத்தல் என்கிறார்கள். எனவே, இந்த யாத்தலுக்கு உரிய இலக்கணம் யாப்பிலக்கணமாகும்.
மேலும் உறுப்பியலுக்குப் புறனடையாக உள்ளவை ஒழிபியல் என்ற மூன்றாவது வகையில் உள்ளடக்கப்பட்டுள்ளது.
யாப்பு என்னும் சொல்
பாட்டு, தூக்கு, தொடர், செய்யுள் எல்லாம் யாப்பு என்ற சொல்லின் பொருள் கூறும் பிற சொற்களாகும்.
யாப்பிலக்கண நூல்கள்
தமிழில் இன்று கிடைக்கக் கூடியதாக உள்ள நூல்களுள் காலத்தால் முந்தியது தொல்காப்பியம். ஏறத்தாழ 2,500 ஆண்டுகளுக்கு முற்பட்டதாகக் கூறப்படும் இந்நூல், அதன் மூன்று அதிகாரங்களில் ஒன்றான பொருளதிகாரத்தில் யாப்பிலக்கணம் பற்றிக் கூறுகின்றது. மேலும், ஒன்பது பகுதிகளாகப் பிரிக்கப்பட்டுள்ள பொருளதிகாரப் பிரிவுகளில் ஒன்றே செய்யுளியல் என்னும் யாப்பிலக்கணமாகும். இதைத் தவிர, யாப்பிலக்கணம் கூறும் பல நூல்கள் காலத்துக்குக் காலம் இயற்றப்பட்டு வந்தன.
நத்தத்தனார், நல்லாதனார், அவிநயனார், பல்காயனார், கையனார், மயேச்சுரனார், பேராசிரியர், பரிமாணனார், வாய்ப்பியனார், காக்கைபாடினியார், சிறுகாக்கை பாடினியார் போன்ற புலவர்கள் யாப்பிலக்கணம் செய்தனர். சங்க யாப்பு, பெரியபம்மம், நாலடி நாற்பது, செயன்முறை, செயிற்றியம் போன்றவையும் யாப்பிலக்கணங் கூறும் நூல்களே. ஆயினும், தொல்காப்பியம் தவிர இன்று வரை நிலைத்திருப்பவை அமிர்தசாகரர் என்பவர் இயற்றிய யாப்பருங்கலம், யாப்பருங்கலக் காரிகை ஆகிய இரண்டு மட்டுமே. இவ்விரண்டும் செய்யுள் இலக்கணத்தைத் தமிழில் செப்பமுற விளக்கும் யாப்பிலக்கண நூல்களாகும்.
வெளியிணைப்புக்கள்
பகுப்பு:தமிழ் இலக்கண வகைகள்
அமுண்ட்சென்-ஸ்காட் தென் துருவ நிலையம்
அமுண்ட்சென்-ஸ்காட் தென் துருவ நிலையம், அண்டார்டிக்காவில், தென் துருவப் பகுதியில் அமைக்கப்பட்டுள்ள ஐக்கிய அமெரிக்காவின் ஆய்வு நிலையம் ஆகும்.
மேற்கோள்கள்
பகுப்பு:அண்டார்க்டிக்கா
நேரு விலங்கியல் பூங்கா
நேரு விலங்கியல் பூங்கா (Nehru Zoological Park) என்பது ஐதராபாத் மிருகக்காட்சி சாலை அல்லது மிருகக்காட்சிசாலை பூங்கா என்று அழைக்கப்படுகிறது. இது இந்தியாவின் தெலுங்கானாவின் ஐதராபாத்தில் உள்ள மிர் ஆலம் நீர்த்தேக்கத்தின் அருகே அமைந்துள்ளது. ஐதராபாத்தில் சுற்றுலாப் பயணிகளால் அதிகம் பார்வையிடப்படும் இடங்களில் இதுவும் ஒன்றாகும். மிருகக்காட்சிசாலையின் பார்வை நேரம் பருவ காலத்திற்கு ஏற்ப மாறுபடும். திங்கள் கிழமை வார விடுமுறை. அன்றைய தினம் பார்வையாளர்களுக்கு அனுமதி இல்லை.
வரலாறு
ஐதராபாத்தின் நேரு விலங்கியல் பூங்கா அரசாணை எண் 247, 26 அக்டோபர் 1959 தேதியிட்டது மூலம் நிறுவப்பட்டு அக்டோபர் 6ஆம் நாள், 1963 அன்று திறக்கப்பட்டது. தெலுங்கானா அரசாங்கத்தின் வனத்துறையால் இந்த பூங்கா நிர்வகிக்கப்படுகிறது. இந்த பூங்காவிற்கு இந்தியாவின் முதல் பிரதமர் ஜவஹர்லால் நேருவின் பெயரிடப்பட்டது.
விலங்குகள் மற்றும் கண்காட்சிகள்
இந்த மிருகக்காட்சி சாலை சுமார் 380 ஏக்கர் நிலப்பரப்பில் மிர் ஆலம் நீர்த்தேக்கத்திற்கு அருகில் அமைந்துள்ளது. இந்த மிருகக்காட்சி சாலையில் சுமார் 100 வகையான பறவைகள், விலங்குகள் மற்றும் ஊர்வன உள்ளன. இதில் இந்தியக் காண்டாமிருகம், ஆசியச் சிங்கம், வங்காளப் புலி, சிறுத்தை, இந்தியக் காட்டெருது, இந்திய யானை, தேவாங்கு, மலைப்பாம்பு, மான், மறிமான் உள்ளிட்ட பல பறவைகள் உள்ளன. சுமார் 600 ஏக்கர் நிலப்பரப்பில் வளைவுகளுடன் அமைந்த கரைகளைக் கொண்ட மிர் ஆலம் நீர்த்தேக்கம், நூற்றுக்கணக்கான புலம்பெயர்ந்த பறவைகளை ஈர்க்கும் வண்ணம் அமைந்துள்ளது. இது மிருகக்காட்சி சாலைக்கு வருபவர்களின் கவனத்தினை மேலும் ஈர்ப்பதாக அமைந்துள்ளது.
மிருகக்காட்சி சாலையில் உள்ள இரவு வீட்டில் இரவு பகல் பொழுதுகள் செயற்கையாக மாற்றியமைக்கப்பட்டுள்ளன. எனவே பார்வையாளர்கள் மிருகக்காட்சி சாலையில் இருக்கும்போது இரவு நேர விலங்குகள் சுறுசுறுப்பாக இருக்கும் காட்சியினைப் பகல் பொழுதில் காணலாம். இந்த கண்காட்சியில் சிம்பன்சி, ஒட்டகச்சிவிங்கி, பழந்தின்னி வெளவால்கள், தேவாங்கு, பெரிய தேவாங்கு, புனுகுப்பூனை, சிறுத்தை பூனைகள், முள்ளெலி, கூகை ஆந்தைகள், பொரிப்புள்ளி ஆந்தைகள், மீன்பிடி ஆந்தைகள் மற்றும் பெரிய கொம்பு ஆந்தைகள் காணப்படுகின்றன. மீன் காட்சிச் சாலை, டைனோ பூங்கா, பட்டாம்பூச்சி பூங்கா மற்றும் ஆமை வீடு போன்றவையும் உள்ளன. இந்த மிருகாட்சிச் சாலையில் விலங்குகள் தத்தெடுப்புத் திட்டம் 2014 முதல் செயல்படுகிறது. இதன் கீழ் மக்கள் மற்றும் பெருநிறுவனங்கள் ஏதேனும் ஓர் விலங்கு அல்லது முழு அமைப்பினையும் தத்தெடுத்து அவற்றின் பராமரிப்பிற்குப் பணம் செலுத்துகின்றனர்.
ஈர்ப்புகள்
மிருகக்காட்சிசாலையில் உள்ள ஆசியச் சிங்கம், வங்காள புலி, தேன் கரடி விலங்குகளைக் காண ஒவ்வொரு நாளும் பல பயணங்கள் நடைபெறுகின்றன. மிருகக்காட்சிசாலையில் ஒவ்வொரு நாளும் திட்டமிடப்பட்ட சிறப்புக் கல்வி நிகழ்ச்சிகள் மற்றும் விலங்குகளுக்கான உணவூட்ட நிகழ்வுகள் நடைபெறுகின்றன. இயற்கை வரலாற்று அருங்காட்சியகம் மற்றும் இரயில் முதலியன பிற கவர்ச்சி காட்சிகளாக உள்ளன.
பாதுகாப்பு
மிருகக்காட்சிசாலையில் பல விலங்குகள் வளர்க்கப்படுகின்றன. மேலும் இந்தப்பூங்காவில் இனப்பெருக்கம் செய்யப்பட்ட மான்கள் பல்வேறு பூங்கா மற்றும் சரணாலயங்களில் விடப்பட்டு புணர்வாழ்வு அளிக்கப்பட்டுள்ளன. பிணந்தின்னிக் கழுகுகளின் இனப்பெருக்க மேம்பாட்டிற்காக வனத்துறையினர் மகாராட்டிரா அரசின் உதவியினைக் கோரியுள்ளனர்.
வெளி இணைப்புகள்
பகுப்பு:Coordinates on Wikidata பகுப்பு:சுற்றுலாத் தலங்கள் பகுப்பு:தெலங்காணா
குடுமிக் கழுகு
குடுமிக் கழுகு (Changeable Hawk Eagle) இப்பறவை ஊன் உண்ணிப்பறவை இனத்தில் அக்சிபிட்ரிடே என்ற குடும்பத்தைச் சார்ந்தவையாகும். இதலில் ஸ்பிசாயேடஸ் என்ற பழைய உலக பறைவையை இது ஒத்திருக்கிறது என்று கூறப்பட்டாலும் 1836 ஆண்டுக்கப் பின்னர் இப்பறவை புதிய உலகப்பறவை என்று நிறுபிக்கப்பட்டுள்ளது. அப்பறவை இந்திய துணைக்கண்டத்தின் இந்தியா, இலங்கை, இமய மலையின் தென்கிழக்குப்பகுதி, மேலும் தென்கிழக்காசியா பகுதியில் அமைந்துள்ள இந்தோனேசியா, பிலிபைன்சு போன்ற இடங்களில் காணப்படுகிறது. இப்பறவை பொதுவாக திறந்த வெளியாக உள்ள காட்டுப்பகுதிகளில் அமைந்துள்ள உயரமான மரங்களில் வாழுகிறது. இப்பறவை மரத்தின் குச்சுகளால் கூடுகட்டி அதில் ஒரே ஒரு முட்டை இட்டு அடைகாத்து குஞ்சு பொரிக்கிறது.
இப்பறவை சிறிய வகைப் பறவைகள், ஊர்வன மேலும் பாலூட்டிகள் போன்றவைகளை உணவாக உட்கொள்கிறது.
வெளி இணைப்பு
பகுப்பு:பருந்துகள் பகுப்பு:தமிழ்நாட்டுப் பறவைகள் பகுப்பு:வல்லூறுகள் பகுப்பு:தமிழ்நாட்டில் காணப்படும் பறவைகள்
சங்கமகிராமம்
சங்கமகிராமம் (Sangamagrama), இந்தியாவின் கேரளா மாநிலத்தின் திருச்சூர் மாவட்டத்தில் உள்ள சிற்றூர் ஆகும். இதனருகே உள்ள மணவளச்சேரியில் கூடல்மாணிக்கம் கோயில் உள்ளது. இரிஞ்ஞாலகுடா நகராட்சிக்கு கிழக்கே 9.6 கிலோ மீட்டர் தொலைவில் அமைந்த சங்கமகிராமத்தில் முன்னர் அந்தணர்கள் அதிகம் வாழ்ந்தனர். அதில் சங்கமகிராம மாதவன் என்பவர் கணிதவியல் மற்றும் வானியலில் பிரபலமானவர் ஆவார். சங்கமகிராம மாதவன் கேரளாவில் வானவியல் மற்றும் கணிதவியல் பள்ளியை நிறுவியனார். சங்கமகிராமத்தில் வாழ்ந்த நாராயணன் மிஸ்ரா என்பவர் வதூல கிரகாய ஆகம விருத்தி ரகஸ்யம் எனும் நூலை இயற்றியுள்ளார்.
சிறுநீர்ப்பை
சிறுநீர்ப் பை (urinary bladder) மனிதர்களிடமும் சில விலங்குகளிலும் சிறுநீரகங்களிலிருந்து வெளியேறும் சிறுநீரை, சிறுநீர்க்கழிப்பாக வெளியேற்றும் முன்னர், சேகரித்து சேமிக்கும் ஓர் வெறுமையான தசை உறுப்பு அல்லது பை ஆகும். மனிதர்களில் இது கூபகத்தளத்தில் அமர்ந்துள்ள வெறுமையான தசையாலான  விரிவடையக் கூடிய உறுப்பாகும். சிறுநீர்ப்பைக்கு சிறுநீர்க்குழாய் வழியாக வரும் சிறுநீர் சிறுநீர்வழி மூலமாக வெளியேறுகிறது. இயல்பான மனித நீர்ப்பை சிறுநீர் வரும் உணர்வைத் தூண்டுவதற்கு முன்னர் 300க்கும் 500 மிலிக்கும் (10.14 - 16.91 நீ அவு) அளவிலான சிறுநீரை சேமித்து வைக்க முடியும்.
சங்கமகிராமம்
மேற்கோள்கள்
பகுப்பு:திருச்சூர் மாவட்டத்தில் உள்ள ஊர்களும் நகரங்களும்
சிறுநீர்ப்பை
கட்டமைப்பு
thumb|ஆண், பெண் சிறுநீர்ப் பைகள் - பக்கவாட்டு குறுக்குவெட்டு thumb|240px|ஆணின் சிறுநீர்ப்பை அமைந்துள்ள இடமும் தொடர்புள்ள கட்டமைப்புகளும்
மனிதர்களில் சிறுநீர்ப்பை கூபகத் தளத்தின் அடிப்புறத்தில் உட்புறம் வெறுமையான தசையாலான உறுப்பாகும். சிறுநீரகங்களிலிருந்து சிறுநீர்க்குழாய் வழியாக வரும் சிறுநீர் நீர்ப்பையில் சேகரிக்கப்படுகிறது. நீர்ப்பையிலிருந்து ஒரே தசைக்குழாயாக சிறுநீர் துளையுடன் முடியும் சிறுநீர்வழியாக சிறுநீர் உடலிலிருந்து வெளியேறுகிறது. உடற்கூறு வல்லுநர்கள் சிறுநீர்ப்பையை இவ்வாறு பிரிக்கின்றனர்:.
உச்சி முன்புறமாக நோக்கியவண்ணம் பூப்பெலும்பொட்டின் மேற்பகுதியில் அமைந்துள்ளது. அங்கிருந்து நடுவண் தொப்புள் தசைநாண்  முன்புற வயிற்றுச்சுவரின் பின்னால் தொடர்ந்து மேல்நோக்கி தொப்புளுக்குச்  செல்கிறது. இந்த தசைநாண் வயிற்று உள்ளறையைத் தாங்கி உச்சியிலிருந்து வயிற்றுச்சுவருக்குச் சென்று நடு தொப்புள் மடிப்பை உருவாக்குகிறது.
நீர்ப்பையின் கழுத்து உள்ளக சிறுநீர்ப் புறவழியைச் சுற்றியுள்ள முக்கோணப்பகுதியின் அடியில் உள்ள பகுதியாகும்; இங்கிருந்து சிறுநீர்க்குழாய் துவங்குகின்றது. ஆண்களில் நீர்ப்பையின் கழுத்து முன்னிற்கும் சுரப்பியை அடுத்துள்ளது.
மூன்று திறப்புகள், இரண்டு சிறுநீர்க்குழாய் துளைகளும் உள்ளக சிறுநீர் புறவழியும் முக்கோண பகுதியை உருவாக்குகின்றன. இது நீர்ப்பையின் முக்கோணப்பகுதி எனப்படுகின்றது. இந்த துளைகளின் முன்னால் மென்சவ்வு  இதழ்கள் உள்ளன; இவை  ஒருபோக்கியாக சிறுநீர் மீளவும் சிறுநீர்க்குழாய்களுக்குள் செல்லாமல் தடுக்கின்றன. இரண்டு சிறுநீர்க்குழாய் புறவழிகளுக்கும் இடையே உயர்ந்துள்ள திசுக்கள் சிறுநீர்க்குழாயிடை முகடு எனப்படுகின்றது. இதுவே முக்கோணப் பகுதியின் மேலெல்லையாகும். மென்தசையாலான முக்கோணம் நீர்ப்பையின் அடிப்பாகமாக விளங்குகின்றது. இந்தப் பகுதி மென்தசையாக இருப்பதால் நீர்ப்பையின் இப்பகுதியில் சிறுநீர் எளிதாக உள்ளேறவும் வெளியேறவும் வகை செய்கிறது.
ஆண்களில், சிறுநீர்வழிக்கான திறப்பிற்கு வெளியே முன்னிற்கும் சுரப்பி உள்ளது. இச்சுரப்பியின் நடு மடல், உள்ளக சிறுநீர் புறவழிக்குப் பின்னால் உள்ள சளிச்சவ்வில் சிறிய ஏற்றத்தை உருவாக்குகிறது. இப்பகுதி நீர்ப்பையின் உள்நாக்கு எனப்படுகின்றது; முன்னிற்கும் சுரப்பி  பெரிதாகும்போது இந்த அடிநாக்கும் பெரிதாகிறது.
பரிவிரிக்குழிக்கு அடியில் கூபகத் தளத்தின் அருகே பூப்பெலும்பொட்டிற்குப் பின்னே நீர்ப்பை அமைந்துள்ளது. ஆண்களில் குதத்திற்குப் பின்னால் குதநீர்ப்பையியப்பையால் பிரிக்கப்பட்டு  எருவாய் தூக்கியின் தசைநாண்களாலும் முன்னிற்கும் சுரப்பியின் தசைகளாலும் தாங்கப்படுகிறது. பெண்களில் கருப்பைக்கு முன்னால் குதநீர்ப்பையியப்பையால் பிரிக்கப்பட்டு எருவாய் தூக்கியின் தசைநாண்களாலும் யோனியின் மேற்பகுதியாலும் தாங்கப்படுகின்றது. நீர்ப்பையின் சுவர் பொதுவாக 3–5 மிமீ தடித்துள்ளது. இந்தச் சுவர் விரியும்போது இதன் தடிப்பு 3 மிமீக்குக் குறைவாக இருக்கும்.
சிறுநீர்ப்பையின் உட்புறச் சுவர் ஒழுங்கற்ற நீட்சிகளை, தடித்த சளிச்சவ்வு மடிப்புக்கள், கொண்டுள்ளது. இதனால் தான் சிறுநீர்ப்பையால் விரிய முடிகின்றது.
செயற்பாடு
சிறுநீரகங்களால் வெளியேற்றப்படும் சிறுநீர் சிறுநீர்ப்பையில் சேகரிக்கப்பட்டு பின்னர் சிறுநீர் கழித்தலின்போது வெளியேற்றப்படுகின்றன. சிறுநீர்ப்பையால் பொதுவாக 300-350 மிலி சிறுநீரைத் தக்கவைத்துக்கொள்ள முடியும். சிறுநீர் சேரச்சேர, உட்புற நீட்சிகள், ரூகே எனப்படுபவை, தட்டையாகி நீர்ப்பையின் சுவர் விரிவடைவதால் சுவரின் தடிப்பு குறைகின்றது. இது மேலும் சிறுநீரை சேகரிக்க கூடுதல் கொள்ளளவை உண்டாக்குகின்றது. அதே நேரம் உட்புற அழுத்தம் கூடுவதில்லை. சிறுநீர்க் கழித்தலை மூளைத்தண்டிலுள்ள பொன்சு நரம்பணு சிறுநீர்க்கழிவு மையம் கட்டுப்படுத்துகின்றது.
வெளி இணைப்புகள்
பகுப்பு:சிறுநீர்த்தொகுதி
உடும்பன் சுறா
உடும்பன் சுறா (Coral catshark) என்பது இசுகைலியோர்ஹினிடே குடும்பத்தைச் சேர்ந்த பூனைச் சுறா சிற்றினம் ஆகும். இது பாக்கித்தானிலிருந்து நியூ கினி வரை இந்தோ-மேற்கு பசிபிக் கடல் பகுதி முழுவதும் ஆழமற்ற பவளப் பாறை பகுதிகளில் காணப்படுகிறது. இவை 70 cm நீளம் வரை வளரக்கூடியன. இவை குழாய் போன்ற மெல்லிய நீண்ட உடலையும், குறுகிய தலை மற்றும் வாலொடும், பின்னோக்கி வளைந்த இரண்டு முதுகு துடுப்புகளையும் இரண்டு பக்கத் துடுப்புகளையும் கொண்டுள்ளன. இதன் வெளிர் சாம்பல் உடலில் வெள்ளை நிற புள்ளிகளும், கருப்பு நிற புள்ளிகளும் காணப்படும். மேலும், வயது வந்த ஆண் சுறாக்களுக்கு தனித்துவமான நீண்ட மற்றும் மெல்லிய அணைப்புறுப்புகள் உள்ளன.
இரவாடியான இச்சுறாக்கள் பகலில் பவளப்பாறை இடுக்குகளில் மறைந்து வாழக்கூடியன. இவை பெரும்பாலும் முதுகெலும்பற்றவைகள் மற்றும் எலும்பு மீன்களை தீவிரமாக வேட்டையாடக்கூடியன. இதன் பாம்புபோன்ற மெல்லிய உடல் வடிவமானது பாறை இடுக்குளில் செல்ல வசதியாக உள்ளது. இதன் பெண் சுறாக்கள் ஒரு நேரத்தில்  இரண்டு பணப்பை வடிவ முட்டை பொதியுறைகளை  இடும். 4-6 மாதங்களுக்குப் பிறகு முட்டையிலிருந்து குஞ்சு பொரித்து வெளிவரும். மனிதர்களுக்கு பாதிப்பில்லாத இந்த சிறிய சுறாக்கள் பிடிக்கப்பட்டு மீன் காட்சியகத்திற்காக இனப்பெருக்கும் செய்யப்பட ஏற்றது. இது தனியார் மீன்காட்சியகங்களுக்கு ஏற்ற மிகவும் பொருத்தமான சுறா இனங்களில் ஒன்றாக கருதப்படுகிறது. அதிகரித்து வரும் மீன்பிடி செயல்பாடு மற்றும் இதன் வாழ்விடச் சீரழிவு போன்றவற்றால் இவற்றின் எண்ணிக்கைக் குறைந்து வருகிறது. இதனால் இது பன்னாட்டு இயற்கை பாதுகாப்புச் சங்கத்தால் அச்சுறு நிலையை அண்மித்த இனமாக வகைபட்டுத்தப்பட்டுள்ளது.
நாச்சிமார்கோயிலடி இராஜன்
thumb|right| நாச்சிமார்கோயிலடி இராஜன் நாச்சிமார்கோயிலடி இராஜன் (யாழ்ப்பாணம், இலங்கை) ஈழத்து வில்லிசைக் கலைஞர் ஆவார். புலம் பெயர்ந்து ஜெர்மனியில் வசித்து வருகிறார்.
நாடகத் துறை
நாடகத்துறையிலும் இவருக்கு ஈடுபாடு உண்டு. ஜெர்மனியில் 1993, 1994, 1995, 1998 ஆகிய நான்கு ஆண்டுகளிலும் நடைபெற்ற நாடகப் போட்டிகளில் நான்கு முறைகளும் முதற்பரிசுகளைப் பெற்றுள்ளார். பிறேமன் தமிழ் கலை மன்றத்திற்காக பல நாடகங்களை எழுதி இயக்கியுள்ளார். மூன்று தடவைகள் சிறந்த இயக்குனருக்கான தங்கப்பதக்கத்தை பெற்றுள்ளார்.
தங்கப்பதக்கம்
1994 இல் இராட்டிங்கன் ஆதவ கிருஸ்ணா கலைமன்றம் நடாத்திய நாடகப் போட்டியில் "எதிர்பார்ப்புகள்" நாடகம் இவரது இயக்கத்தில் முதற் பரிசு பெற்றது. அதற்காக சிறந்த இயக்குநராக தெரிவுசெய்யப்பட்டு  இராட்டிங்கன் ஆதவ கிருஸ்ணா கலைமன்றத்தால் இவருக்கு தங்கப்பதக்கம் வழங்கப்பட்டது.
1995 இல் இராட்டிங்கனில் தமிழர் புனர்வாழ்வுக் கழகம் நடாத்திய நாடகப் போட்டியில் "நீர்க்கோலம்" நாடகம் முதற் பரிசுக்கு தெரிவானது. நீர்க்கோலம் சிறந்த நாடக பிரதியாக தெரிவு செய்யப்பட்டு அதற்காக ஒரு தங்கப்பதக்கமும், அந்த நாடகத்தை இயக்கியதற்காக சிறந்த இயக்குநராக தெரிவு செய்யப்பட்டு அதற்காக ஒரு தங்கப்பதக்கமும், சான்றிதழும் தமிழர் புனர்வாழ்வுக் கழகத்தால் வழங்கப்பட்டது.
1998 இல் எசன் நகரில் ஈழமுரசு பத்திரிகை நடாத்திய நாடகப் போட்டியில் "சுமைகள்" நாடகம் முதற் பரிசுக்கு தெரிவு செய்யப்பட்டது. அதற்காக சிறந்த இயக்குநராக தெரிவு செய்யப்பட்டு  ஈழமுரசு பத்திரிகையால்  தங்கப்பதக்கம் வழங்கப்பட்டது
திரைப்படத்துறை
புகலிட திரைப்படத்துறையிலும் இவருக்கு ஆர்வம் உண்டு. நினைவுமுகம் திரைப்படத்திற்கு திரைக்கதை, உரையாடல் எழுதி இணை இயக்கம், தயாரிப்பு ஆகியற்றில் தடம் பதித்துள்ளார். தொடர்ந்து ஏ.ரகுநாதனின் தயாரிப்பில் பாரிசிலிருந்து தயாரிக்கப்பட்ட தயவுடன் வழிவிடுங்கள் படத்திலும் நடித்துள்ளார். யாரிவர்கள், பொறி, இப்படியுமா? ஆகிய குறும்படங்களை எழுதி இயக்கியுள்ளார். தற்போது இலண்டனில் தயாராகி வரும் ஈழவர் திரைக் கலை மன்றத்தின் நீர்க்கோலம் திரைப்படத்திற்கு கதை, வசனம் எழுதியுள்ளார். பாரிசிலிருந்து தயாரிக்கப்படும் ஈழத்தவரின் முதல் திரைத் தொடர் நேசங்களுக்காக திரைக்கதை, உரையாடலில் பங்கெடுத்து வருகின்றார்.
வெளிவந்த நூல்கள்
பகுப்பு:செருமானியத் தமிழர் பகுப்பு:வில்லிசைக் கலைஞர்கள் பகுப்பு:ஈழத்து நாடகாசிரியர்கள் பகுப்பு:குறும்பட இயக்குனர்கள்
மாலிம் ஜெயா
மாலிம் ஜெயா (ஆங்கிலம்: Tanjung Kling; மலாய் மொழி: Tanjung Kling) என்பது மலேசியா, மலாக்கா, மத்திய மலாக்கா மாவட்டத்தில் புதிதாக உருவாக்கப்பட்ட ஒரு நகரமாகும். மலாக்கா மாநகரத்திற்கு மிக அருகில் அமைந்து இருக்கும் நகரம்.
1990-ஆம் ஆண்டுகளில் உருவாக்கப்பட்ட இந்த நகரம் பல்வகையான உணவகங்களுக்குப் புகழ்பெற்று விளங்குகிறது. இந்த நகர்ப் பகுதியில் இந்தியர்களும் அதிகமாக குடியேறி உள்ளனர்.
மலாக்கா மாநகரில் இருந்து 8 கி.மீ. தொலைவில் இந்தப் புது நகரம் அமைந்து உள்ளது. மலாக்கா நகர நாடாளுமன்றத் தொகுதியையும்; கெசிடாங் (Kesidang) சட்டமன்றத் தொகுதியையும் பிரதிநிதிக்கிறது.
மேலும் காண்க
பகுப்பு:மலேசிய நகரங்கள் பகுப்பு:மலாக்காவில் உள்ள நகரங்கள் பகுப்பு:மலாக்கா
தேவா
தேவா என்பது பின்வரும் இடங்களிலும் பயன்படுகிறது.
அடூர் பங்கஜம்
அடூர் பங்கஜம் (1929 - 26 ஜூன் 2010) என்பவர் இந்திய நடிகை ஆவார். இவர் மலையாளத் திரைப்படங்களில் நடித்துள்ளார். இவர் கேரள மாநிலம் பத்தனம்திட்டா மாவட்டத்தில் அடூரில் பிறந்தார். இவர் துணை நடிகையாகவும் நகைச்சுவை நடிகையாகவும் பல படங்களில் நடித்துள்ளார். இவரது சகோதரி அடூர் பவானியும் மலையாள திரைத்துறை நடிகை ஆவார்.
பங்கஜம் நடித்த மிகவும் குறிப்பிடத்தக்கப் படமாக, தேசிய விருது பெற்ற செம்மீன் உள்ளது. இத்திரைப்படத்தில் இவர் "நல்ல பெண்ணு" எனும் கதாபாத்திரத்தில் நடித்துள்ளார். இந்தியாவின் முதல் நியோ-ரியலிஸ்டிக் படமான நியூஸ்பேப்பர் பாய் (1955) படத்தில் இவர் முக்கிய கதாபாத்திரத்தில் நடித்தார். 2008ஆம் ஆண்டில், கேரள சங்கீத நாடக கழகம் பங்கஜம் மற்றும் பவானி சகோதரிகளின் நாடகம் மற்றும் திரைத்துறை பங்களிப்பிற்காகக் கவுரவித்தது.
இவர் தனது 81ஆவது வயதில் 26 ஜூன் 2010 அன்று இறந்தார்.
தனிப்பட்ட வாழ்க்கை
அடூர் பங்கஜம் 1925இல் அடூர் பரப்புரத்து குஞ்சுராமன் பிள்ளை மற்றும் குஞ்சூஞ்சம்மா ஆகியோருக்குப் மகளாகப் பிறந்தார். இக்குடும்பத்தில் மொத்தம் 8 குழந்தைகள். இவர்களில் இரண்டாவது குழந்தையாகப் பங்கஜம் பிறந்தார். இவரது சகோதரி அடூர் பவானியும் நாடகங்கள் மற்றும் திரைப்படங்கள் மூலம் பிரபலமானார்.
குடும்ப வறுமை காரணமாக இவரால் 4ஆம் வகுப்பு வரை மட்டுமே படிக்க முடிந்தது. ஆனாலும் தனது 11வது வயது வரை பந்தளம் கிருஷ்ணபிள்ளை பாகவதரிடம் இசைப் படிப்பைத் தொடர்ந்தார். இந்த நேரத்தில், இவர் தனது கிராமத்தைச் சுற்றியுள்ள பெரும்பாலான கோவில்களில் இசைக் கச்சேரி செய்தார்.
12 வயதில், இவர் தனது பெற்றோரின் விருப்பத்திற்கு மாறாக கண்ணூர் கேரள கலாநிலைய குழுவில் நடிக்கத் தொடங்கினார். இவர் 300க்கும் மேற்பட்ட மேடைகளில் மதுமதுரையம் என்ற நாடகத்தில் நடித்தார். இவரது அடுத்த நாடகம் ரக்தபந்தம் செங்கன்னூரில் உள்ள ஒரு திரையரங்கின் சார்பில் நடந்தது. இந்த நாடகத்தில், இவர் நகைச்சுவை பாத்திரத்தை ஏற்று நடித்தார். இவரது நடிப்பு பரவலாக ஏற்றுக்கொள்ளப்பட்டது.
கொல்லம் பரத கலாசந்திரிகாவின் உரிமையாளரான தேவராஜன் பொட்டியை இந்த குழுவில் பணிபுரிந்தபோது இவர் சந்தித்தார். பின்னர் பொட்டியினை திருமணம் செய்து கொண்டார். பொட்டி பின்னர் பார்த்தசாரதி திரையரங்கம் என்ற மற்றொரு குழுவைத் தொடங்கினார். இந்த குழுவுடன் இவர் பணியாற்றிய காலத்தில், திரைப்படங்களில் நடிக்க அழைப்பு வந்தது.
அஜயன் என்ற திரைப்படம்/தொலைக்காட்சி நடிகர் இவரது மகன் ஆவார்.
தொழில்
கலாநிலைய நாடக சபையின் மது மதுரையம் என்ற மேடை நாடகத்துடன் தனது நடிப்புத் தொழிலைத் தொடங்கினார். இவரது முதல் திரைப்படம் பாப்பா சோமன் தயாரித்த பிரேமலேகானம். ஆனால் வெளியான முதல் திரைப்படம் போபன் குஞ்சாக்கோ இயக்கிய விசப்பின்டே வில. இவரது கடைசியாக நடித்த திரைப்படம் திலீப் நடித்த குஞ்சிகூனன். இவர் தனது வாழ்க்கையில் 400க்கும் மேற்பட்ட திரைப்படங்களில் நடித்துள்ளார்.
1976 ஆம் ஆண்டில், இவரும் இவரது சகோதரி அடூர் பவானியும் அடூர் ஜெயா திரையரங்கம் என்ற நாடகக் குழுவைத் தொடங்கினர். பின்னர் இச்சகோதரிகள் பிரிந்தனர்; பவானி குழுவினை விட்டு வெளியேறினார். பங்கஜம் தனது கணவர் தேவராஜன் பொட்டியுடன் தொடர்ந்து குழுவினை நடத்தினார். மேலும் அவர் 18 ஆண்டுகளுக்கும் மேலாக இந்நாடகக் குழுவினை சிறப்பாக நடத்தி வந்தார்.
2008 ஆம் ஆண்டில், கேரள சங்கீத நாடக குழுமம் பங்கஜம் மற்றும் பவானியை நாடகத்தின் ஒட்டுமொத்த பங்களிப்புக்காக கவுரவித்தது. சபரிமலை அய்யப்பன் திரைப்படத்தில் நடித்ததற்காக இரண்டாவது சிறந்த நடிகைக்கான கேரள மாநில திரைப்பட விருதையும் பெற்றார்.
திரைப்படவியல்
1952ஆம் ஆண்டு அச்சன் திரைப்படத்தின் மூலம் நடிக்கத் தொடங்கிய இவர் 2014ஆம் ஆண்டில் தாரங்கள் திரைப்படம் வரை செம்மீன், நீலகிரி உள்ளிட்ட பல திரைப்படங்களில் நடித்துள்ளார்.
நாடகங்கள்
இவர், பரித்ராநயம், பம்சுலா, ஹோமம், இரங்கா பூசை, பாசுபத்திராஸ்திரம், மதுமதுரையம், இரக்தபந்தம், கல்யாண சித்தி உள்ளிட்ட பல நாடகங்களில் நடித்துள்ளார்.
தொகைக்காட்சித் தொடர்
இவர் பரிமாணம் எனும் தொலைக்காட்சித் தொடரிலும் நடித்துள்ளார்.
வெளி இணைப்புகள்
பகுப்பு:தமிழ்த் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:பத்தனம்திட்டா மாவட்ட நபர்கள் பகுப்பு:மலையாளத் திரைப்பட நடிகைகள் பகுப்பு:கேரள நடிகைகள் பகுப்பு:இந்தியத் திரைப்பட நடிகைகள் பகுப்பு:2010 இறப்புகள் பகுப்பு:1925 பிறப்புகள்
இராஜன் முருகவேல்
இராஜன் முருகவேல் (சோழியான், ஆகத்து 4, 1960 - நவம்பர் 15, 2016) ஒரு ஈழத்து எழுத்தாளர். பல சிறுகதைகள், புதினங்கள் போன்றவற்றை பல்வேறு தளங்களிலும் எழுதியவர். தமிழமுதம் இணைய இதழின் ஆசிரியராகவும் இருந்தவர். புலம் பெயர்ந்து செருமனியில் வாழ்ந்து வந்தார்.
வாழ்க்கைச் சுருக்கம்
இராஜன் முருகவேல் இலங்கையின் யாழ்ப்பாண மாவட்டம், சுழிபுரம், பறாளாய் வீதியைப் பிறப்பிடமாகக் கொண்டவர். முருகவேல் சரோஜியினி தம்பதிகளின் மூத்த புதல்வர். சுழிபுரம் விக்ரோறியாக் கல்லூரி (8ம் வகுப்பு வரை), கொழும்பு றோயல் கல்லூரி (12ம் வகுப்பு வரை) ஆகியவற்றில் கல்வி கற்றவர். 1984 இலிருந்து புலம்பெயர்ந்து செருமனி, பிறேமனில் வாழ்ந்து வந்தார்.
எழுத்துலக வாழ்வு
இசையும் கதையும், வானொலி நாடகம் என்பவற்றினூடு எழுத்துலகில் பிரவேசித்த இவர் சிறுகதைகள், புதினங்கள் என்று எழுதினார். இவரது ஐம்பதுக்கு மேற்பட்ட சிறுகதைகள் கலாவல்லி, மாணிக்கம், நம்நாடு, வசந்தம், தென்றல், கடல், நமதுகுரல், தளிர், ஏலையா, கலைவிளக்கு, மண், சிறுவர் அமுதம், தூண்டில், பூவரசு, ஆகிய இதழ்களிலும், ஒரு பேப்பர், தாயகப்பறவைகள், யாழ்.கொம் போன்ற இணைய இதழ்களிலும் வெளிவந்திருக்கின்றன.
மேடை அனுபவம்
கவியரங்கு, பட்டிமன்றம், நாடகம், வில்லிசை போன்ற நிகழ்வுகளில் பங்குபற்றியுள்ளார்.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:யேர்மனியத் தமிழ் எழுத்தாளர்கள் பகுப்பு:1960 பிறப்புகள் பகுப்பு:2016 இறப்புகள் பகுப்பு:கொழும்பு றோயல் கல்லூரி பழைய மாணவர்கள்
திருப்பரங்குன்றம் குருநாத சுவாமி கோயில்
திருப்பரங்குன்றம் குருநாத சுவாமி கோயில் என்பது தமிழ்நாடு மாநிலத்தில் மதுரை மாவட்டத்தின் திருப்பரங்குன்றம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலானது, திருப்பரங்குன்றம் சுப்பிரமணியர் கோயிலின் ஓர் உபகோயிலாகும்.
கடல் மட்டத்திலிருந்து சுமார் 193 மீட்டர் உயரத்தில் அமைந்துள்ள திருப்பரங்குன்றம் குருநாத சுவாமி கோயிலின் புவியியல் ஆள்கூறுகள், 9.88129°N, 78.07224°Wஆகும்.
இக்கோயிலில் மூலவர் குருநாத சுவாமி மற்றும் தாயார் அங்காள பரமேசுவரி ஆவர். விநாயகர், முருகன், நந்தி, அக்னிவீரபத்திரர், சப்த கன்னியர், கிராம தேவதைகளான இருளப்ப சுவாமி, சங்கிலி கருப்பண்ணசாமி, பெரிய கருப்பண்ணசாமி, மாயாண்டி சுவாமி, சப்பாணி சுவாமி, பேச்சியம்மன், இராக்காயி அம்மன் ஆகியோர் இக்கோயிலில் அருள்பாலிக்கின்றனர்.
தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
வெளி இணைப்புகள்
பகுப்பு:மதுரை மாவட்டத்திலுள்ள சிவன் கோயில்கள்
நோர்வுட்
நோர்வுட் (Norwood) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு நகரமாகும். இது அம்கமுவா வட்டாரச் செயலாளர் பிரிவில் அமைந்துள்ளது. இந்நகரம் அம்கமுவா பிரதேச சபையின் ஆட்சியில் கீழுள்ள ஒரு நகரமாகும். அட்டன் மசுகெலியா பெருந்தெருவில் அமைந்துள்ள இந்கரை அண்டிய பகுதியில் தேயிலை பெருந்தோட்டங்கள் கூடுதலாக அமைந்துள்ளன. பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர். இரத்தினக் கல் அகழ்வுகளும் நடைபெற்று வருகின்றன. இங்கிருந்து பொகவந்தலாவை நோக்கிய பெருந்தெரு ட்தொடங்குகிறது. களனி ஆற்றின் முக்கிய கிளையாறுகளில் ஒன்றான கேள்கமுவை ஆறு இந்ந்கரத்தை அண்டி பாய்கிறது. நகரிலிருந்து அண்ணளவாக 10 கிலோமீட்டர் கீழ்முக ஆற்றில் காசல்றீ அணைக்கட்டு அமைந்துள்ளது.
ஆதாரங்கள்
புவியியல் அமைவு தரவுகள்
பகுப்பு:நுவரெலியா மாவட்டத்தில் உள்ள ஊர்களும், நகரங்களும்
மருத்துவ ஆய்வகங்களில் பயன்படும் பொதுவான கருவிகள்
கீழ்கண்ட ஆய்வகங்களில் பொதுவாக பயன்படுத்தப்படும் கருவிகளின் பட்டியல் இங்கு கொடுக்கப்பட்டுள்ளது.
மேற்கோள்கள்
பகுப்பு:ஆய்வுக்கூடக் கருவிகள் பகுப்பு:மருத்துவக் கருவிகள்
தஞ்சோங் கிலிங்
தஞ்சோங் கிலிங் அல்லது தஞ்சோங் கிலிங்கான் (ஆங்கிலம்: Tanjung Kling அல்லது Tanjung Klingon; மலாய் மொழி: Tanjung Kling) என்பது மலேசியா, மலாக்கா, மத்திய மலாக்கா மாவட்டத்தில் உள்ள ஒரு கடற்கரை கிராமப்புற நகரமாகும். இங்குதான் அங் துவா எனும் மலாக்கா சுல்தானக வீரரின் கல்லறை உள்ளது.
தஞ்சோங் கிலிங் கடற்கரை நகரத்திற்கு அருகில் உள்ள இதர கடற்கரை சிறுநகரங்கள் பந்தாய் குண்டூர்; மற்றும் பந்தாய் புத்திரி. இந்த தஞ்சோங் கிலிங் நகரம் மலாக்கா மாநகரத்தையும்; மஸ்ஜித் தானா நகரத்தையும் இணைக்கும் பிரதான கூட்டரசு சாலைக்கு இடையில் அமைந்துள்ளது.
வரலாறு
வரலாற்று ரீதியாக, தஞ்சோங் கிலிங் எனும் பெயர், இந்தியா, கலிங்கா கண்டத்தில் இருந்து குடியேறிய மக்களின் பெயரில் இருந்து பெற்று இருக்கலாம் என உள்நாட்டு வரலாற்று ஆசிரியர்கள் கருதுகிறார்கள். தஞ்சோங் கிலிங் நகரைத் தவிர பெக்கான் கெலிங் (Pekan Keling), கம்போங் கெலிங் (Kampong Keling) போன்ற பல இடங்களிலும்; கலிங்கா கண்டத்தில் இருந்து மக்கள் குடியேறி உள்ளார்கள்.
மலாக்கா சுல்தானகத்தின் காலத்தில், தஞ்சோங் கிலிங் பகுதிகளில், தமிழ் வணிகர்கள் சிறப்பாக வாழ்ந்தனர் என்று சொல்லப் படுகிறது.
காசுடனேடா வரலாற்று ஆசிரியர்
காசுடனேடா (Castanheda) எனும் போர்த்துகீசிய வரலாற்று ஆசிரியர் 1528 முதல் 1538 வரை மலாக்காவில் தங்கி இருந்தார். மலாக்காவைப் பற்றி பற்றி விரிவாக எழுதி உள்ளார். அப்போது அங்கு வாழ்ந்த தமிழர்களைச் சிட்டி என்று பதிவு செய்து உள்ளார்.
சிட்டி அல்லது செட்டி (Chitty) எனப்படுவோர் முற்காலத்தில் இருந்தே மலாக்காவில் வாழும் தமிழர் ஆவர். மலாக்கா சுல்தானிய காலத்தில், சிட்டிகள் தமிழ்நாட்டில் இருந்து மலாக்காவிற்கு வந்ததாக வரலாற்று ஆவணங்கள் தெரிவிக்கின்றன.
மலாக்கா சிட்டிகள்
மலாக்காவில் குடியேறியபின், மலாய் மக்களையும் சீனர்களையும், பிற இந்தோனேசிய, மலேசியத் தீவுகளில் வாழ்ந்த மக்களையும் திருமணம் செய்து கொண்டனர். மலாக்கா சுல்தானக காலத்திற்குப் பிறகு, மலாக்கா சிட்டிகள் தங்கள் தாயகத்துடனான தொடர்புகளை இழந்தனர்.
பிற நகரங்கள்
தஞ்சோங் கிலிங் நகரத்திற்கு மிக அருகில் இருக்கும் நகரங்கள் சுங்கை ஊடாங்; மஸ்ஜித் தானா; மலாக்கா மாநகரம் ஆகிய நகரங்களாகும்.
திம்புளை
திம்புளை (Dimbula) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு குடியிருப்பாகும். இது நுவரெலியா வட்டாரச் செயலாளர் பிரிவில் அமைந்துள்ளது. இந்நகரம் நுவரெலியா பிரதேச சபையின் ஆட்சியில் கீழுள்ள ஒரு ஒரு குடியிருப்பாகும். நாவலப்பிட்டி பத்தனை பெருந்தெருவில் நாவலப்பிட்டியிலிருந்து 30 கிலோமீட்டர் தொலைவில் அமைந்துள்ள இக்குடொயிருப்பை அண்டிய பகுதியில் தேயிலை பெருந்தோட்டங்கள் கூடுதலாக அமைந்துள்ளன. பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர்.
தேயிலை
இலங்கையின் 6 தேயிலை வலயங்களில் ஒன்றான திம்புளை, 1870 ஆம் ஆண்டளவில் கோப்பிக்குப் பதிலாக தேயிலை பயிரடத்தொடங்கும் போது முதன் முதன்முதலில் தேயிலைப் பயிரடப்பட்ட பகுதியாகும். திம்புளை தேயிலை வலயத்துள் கடல் மட்டத்திலிருந்து 3500 தொடக்கம் 5000 அடி வரையான பகுதிகள் அடங்குகின்றன.
ஆதாரங்கள்
பகுப்பு:நுவரெலியா மாவட்டத்தில் உள்ள ஊர்களும், நகரங்களும்